Sagrada Família

Basilika dan Gereja Penebusan Dosa Keluarga Kudus (bahasa Catalonia: ) atau singkatnya Sagrada Família () ialah gereja besar aliran Katolik yang belum habis pembinaannya di Barcelona, Catalonia, Sepanyol rekaan Antoni Gaudí. Pembinaan ini asalnya dijalankan Francisco Paula de Villar pada tahun 1882 sebelum meletakkan jawatan tahun berikutnya di mana Gaudí mengambil alih tugas tersebut. Gaudí terus menumpukan perhatian selama bertahun-tahun sehingga akhir hayatnya kepada pembinaan gereja besar ini yang menerapkan gaya Goth bergabungan dengan bentuk lengkungan Art Nouveau; hanya seperempat bangunan selesai dibina pada saat kematiannya pada usia 73 pada tahun 1926. Penerusan pekerjaan gereja ini sangat perlahan kerana kebergantungan kepada dana dan derma perseorangan pada awal-awal ini.

Pada Julai 1936, golongan anarkis Federación Anarquista Ibérica membakar kamar bawah tanah gereja serta menceroboh bengkel merosakkan lakaran-lakaran kerja gereja; tetapi pasukan kelolaan Francesc de Paula Quintana berjaya menyambung kerja raya berdasarkan rekaan dipulih semula dari pelan-pelan dan gambar lakaran yang terselamat. Kemajuan teknologi seperti reka bentuk berbantu komputer memecut lanjut kerja raya sehingga dapat siap separuhnya pada 2010. Projek kerja raya ini dijangka selesai pada tahun 2026 genap selepas 100 tahun kematian Gaudí; wabak koronavirus serata Sepanyol pada 2020 mengancam perjalanan projek ini. Pekerjaan Gaudi diiktiraf oleh UNESCO pada 1984. On 7 November 2010, Paus Benedictus XVI mentahbiskan gereja ini (minor basilica).

Pada 30 Oktober 2025, pemasangan menara tengah Gereja Raya Keluarga Kudus berukuran 162.91 m melebihi ketinggian Gereja Kerahiban Ulm di Ulm, barat daya Jerman dengan rasminya menjadikannya gereja tertinggi di dunia. Menara tersebut bakal mencapai ketinggian 172 m sebaik siap tahun kemudian pada 2026.

 Rujukan 

 Bacaan lanjut 

























 Pautan luar 

 Official website of the Construction Board of La Sagrada Família Foundation